Eleonore Løvenskiold

Eleonore Løvenskiold (1866-1949) var en norsk kammerherreinne. Eleonoretoppen på Svalbard er oppkalt etter henne.

Hun var datter av offiser, senere statsminister, Carl Otto Løvenskiold og overhoffmesterinne Elise Løvenskiold. Den 20. september 1886 giftet hun seg med senere kammerherre, Diderik Cappelen til Holden Jernverk. 

Da Cappelen overtok verket året før, levet hans mor i og disponerte over hovedbygningen på Holden. Det nygifte par bygget derfor villaen Koh-I-Noor, oppført etter forbilde av hennes foreldres hjem på Vækerø. Senere flyttet de inn på Holden, men brukte også Koh-I-Noor om vinteren. De fikk også en vinterbolig i Oslo. 

Hun arbeidet meget for den lokale sanitetsforening, og det var hennes fortjeneste at Holla gamle kirke ble tatt vare på. De senere år bodde hun i Oslo, og døde i 1949.

Eleonoretoppen 
Eleonores far Carl Otto hadde i 1808-09 støttet Gunnar Isachsens ekspedisjoner til Svalbard, hvorfor en av fjelltoppene i Oscar II Land ble oppkalt etter Eleonore.

Referanser 

Slekten Løvenskiold